Der har været få fyrværkerirelaterede skader i Nordjylland i løbet af nytårsaften.

I Nordjylland har der været fire fyrværkerirelaterede skader i løbet af nytårsaften. To alvorlige og to mindre alvorlige. På Aalborg Universitetshospital har man haft tre fyrværkerirelaterede skader, hvoraf den ene af dem er meget alvorlig. En person har fået en øjenskade i forbindelse med et kanonslag. To andre personer har fået skader på hænderne, mens den ene af dem også har fået skader på halsen. På Regionshospital Nordjylland beretter de om en enkelt alvorlig skade. Ifølge forløbskoordinator i akutmodtagelsen på Aalborg Universitetshospital, Nini Ringgren, kan der komme flere i løbet af dagen. - Vi plejer at opleve, at de godt kan komme i løbet af dagen, når folk begynder at vågne, siger hun.